
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1546 

15 Οκτωβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κατάρτιση του Οργανισμού Εσωτερικής Υπηρεσίας 
του Δημοτικού Οργανισμού Κοινωνικής Φροντίδας 

Δήμου Καλαμαριάς Νομού Θεσσαλονίκης. 1 

Συμπλήρωση της υπ’ αριθμ. 13446/14.9.2004 απόφα¬ 
σης του Γενικού Γραμματέα Περιφέρειας Στερεός 
Ελλάδας περί αύξησης καθ’ υπέρβαση ημερών 


εκτός έδρας υπαλλήλων υπηρετούντων στη Ν.Α. 

Φωκίδας. 2 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α Ευρυτανίας. 3 

Κατανομή ωρών υπερωριακής εργασίας με αμοιβή 
των μονίμων υπαλλήλων (πρώην του Υπουργείου 
Αγροτικής Ανάπτυξης) και υπηρετούν στις Νομαρ¬ 
χιακές Αυτοδιοικήσεις (Δ/νση Αγροτικής Ανάπτυ¬ 


ξης) που ασχολούνται στο πρόγραμμα καταπολέ¬ 


μησης του δάκου της ελιάς έτους 2004. 4 

Καθιέρωση υπερωριακής εργασίας υπαλλήλων του 

Δήμου Μύκης Ν. Ξάνθης. 5 

Καθορισμός υπερωριακής απασχόλησης των μονίμων 
υπαλλήλων του Δημοτικού Παιδικού Σταθμού Θέρ- 
μου. 6 


ΑΠΟΦΑΣΕΙ Σ 

Αριθ. 31.380 (1) 

Κατάρτιση του Οργανισμού Εσωτερικής Υπηρεσίας του 
Δημοτικού Οργανισμού Κοινωνικής Φροντίδας Δήμου 
Καλαμαριάς Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις του άρθρου 12του Ν. 1188/1981, όπως 
ισχύει. 

β. Τις διατάξεις του άρθρου 27 του Ν. 2081/1985 με το 
οποίο προστίθεται το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα». 

γ. Τις διατάξειςτου Προεδρικού Διατάγματος 347/2003 
«Τροποποίηση του Π.Δ/τος 50/2001 «Καθορισμός των 


προσόντων διορισμού σε θέσεις φορέων του δημοσίου 
τομέα» (ΦΕΚ 315/31.12.2003). 

δ. Τις διατάξεις των άρθρων 19,20,34,35,36 και 38 του 
Ν. 2190/1994. 

ε. Την υπ’ αριθμ. 227/2004 απόφαση του Δημοτικού 
Συμβουλίου Καλαμαριάς. 

στ. Την υπ’ αριθμ. 43/2004 απόφαση του Διοικητικού 
Συμβουλίου του Δημοτικού Οργανισμού Κοινωνικής Φρο¬ 
ντίδας Καλαμαριάς. 

ζ. Την γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πληνΔήμου Θεσ/νίκης) που δια¬ 
τυπώθηκε στο 3/2004 πρακτικό (θέμα 30ο). 

η. Την υπ’ αριθμ. 5.631/26.7.2000 (Φ.Ε.Κ. 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρικής 
Μακεδονίας «Ορισμός εισηγητών και μεταβίβαση εξου¬ 
σίας υπογραφής «Με εντολή Γ ενικού Γ ραμματέα» αποφά¬ 
σεων και άλλων πράξεων στο Γενικό Διευθυντή, Διευθυ¬ 
ντές και προϊσταμένους Τ μημάτων και Γ ραφείων των υπη¬ 
ρεσιών της Περιφέρειας», όπως αναδημοσιεύθηκε στο 
ΦΕΚ 1339/τ.Β/6.11.2000, αποφασίζουμε: 

Εγκρίνουμε την κατάρτιση του Οργανισμού Εσωτερι¬ 
κής Υπηρεσίας του Δημοτικού Οργανισμού Κοινωνικής 
Φροντίδας Καλαμαριάς κατά τα οριζόμενα στην υπ’ 
αριθμ. 227/2004 απόφαση του δημοτικού συμβουλίου Κα¬ 
λαμαριάς, 43/2004 του διοικητικού συμβουλίου του Δη¬ 
μοτικού Οργανισμού Κοινωνικής Φροντίδας Καλαμαριάς 
και την υπ’ αριθμ. 3/2004 σύμφωνη γνώμη του Υπηρεσια¬ 
κού Συμβουλίου Υπαλλήλων Ο.Τ.Α. Ν. Θεσσαλονίκης 
(πλην Δήμου Θεσσαλονίκης), ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΝΟΜΙΚΟΥ ΠΡΟΣΩΠΟΥ 
«ΔΗΜΟΤΙΚΟΣ ΟΡΓΑΝΙΣΜΟΣ 
ΚΟΙΝΩΝΙΚΗΣ ΦΡΟΝΤΙΔΑΣ ΚΑΛΑΜΑΡΙΑΣ» 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού προσώπου «ΔΗΜΟΤΙΚΟΣ 
ΟΡΓΑΝΙΣΜΟΣ ΚΟΙΝΩΝΙΚΗΣ ΦΡΟΝΤΙΔΑΣ ΚΑΛΑΜΑΡΙΑΣ» 
διαρθρώνονται εσωτερικά σε μία Διεύθυνση δύο τμήματα 
και ένα γραφείο μη αυτοτελές ως εξής: 

- ΔΙΕΥΘΥΝΣΗ Δημοτικού Οργανισμού Κοινωνικής Φρο¬ 
ντίδας Καλαμαριάς 

- ΤΜΗΜΑ Προσχολικής Αγωγής 

- ΤΜΗΜΑ Κοινωνικής Φροντίδας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- ΓΡΑΦΕΙΟ Διοίκησης και Ταμειακής 
Υπηρεσίας (μη αυτοτελές) 

Άρθρο 2 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Όλες οι θέσεις μόνιμου προσωπικού κατηγορίας ΠΕ, 
ΤΕ, ΔΕ διαβαθμίζονται σύμφωνα με τις διατάξεις του Νό¬ 
μου από τον Δ'(εισαγωγικό) βαθμό έως τον Α' (καταληκτι¬ 
κό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε'(εισαγωγικό) έως τον Β' (κατα¬ 
ληκτικό) βαθμό (άρθρο 34 Ν. 2190/1994). 

Άρθρο 3 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 
ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
1. ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΠΕ 

Κλάδος ΠΕ Διοικητικού - Οικονομικού 
Θέσεις δύο (2) 

Κλάδος ΠΕ Κοινωνιολόγων 
Θέση μια (1) 

Κλάδος ΠΕ Ψυχολόγων 
Θέση μία (1) 

Κατηγορία ΤΕ 

Κλάδος ΤΕ Δ/κού-Λογιστικού 
Θέση μία (1) 

Κλάδος ΤΕ Κοινωνικών Λειτουργών 
Θέσεις τέσσερις (4) 

Κλάδος ΤΕ Βρεφονηπιοκόμων 
Θέσεις είκοσι (20) 

Κλάδος ΤΕ Νοσοκόμων 
Θέση μία (1) 

Κλάδος ΤΕ Φυσιοθεραπευτών 
Θέση μία (1) 

Κατηγορία ΔΕ 

Κλάδος ΔΕ Διοικητικών-Γραμματέων 
Θέσεις τρεις (3) 

Κλάδος ΔΕ Βοηθών Παιδοκόμων-Βρεφοκόμων 
Θέσεις δέκα πέντε (15) 

Κλάδος ΔΕ Βοηθών Νηπιαγωγών 
Θέσεις τρεις (3) 

Κλάδος ΔΕ Μαγείρων 
Θέσεις δύο (2) 

Κλάδος ΔΕ Οδηγών 
Θέσεις δύο (2) 

Κλάδος ΔΕ Τεχνικών Ειδικοτήτων 
Θέση μία (1) 

Κατηγορία ΥΕ 

Κλάδος ΥΕ Πρ/κού Καθαριότητας 
Θέσεις δέκα επτά (17) 

Κλάδος ΥΕ Βοηθών Μαγείρων 
Θέσεις εννέα (9) 

Κλάδος ΥΕ Φυλάκων 
Θέση μία (1) 

Γ. ΘΕΣΕΙΣ ΠΡΟΣΩΡΙΝΩΝ ΚΛΑΔΩΝ (κατεχόμενες) 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Κατηγορία ΠΕ 

Κατηγορία ΠΕ Νηπιαγωγών 

Θέσεις τέσσερις (4) 


Κατηγορία ΤΕ 

Κλάδος ΤΕ Νηπιαγωγών 

Θέσεις δέκα (10) 

Οι θέσεις αυτές, όταν κενωθούν με οποιονδήποτε τρό¬ 
πο, μετατρέπονται σε θέσεις κλάδου ΤΕ Βρεφονηπιοκό¬ 
μων σύμφωνα με τις διατάξειςτου άρθρου 35 του Ν. 2646/ 
1998 και της οικ. Γ2/2397/17.11.1997 απόφασης των 
Υπουργών Προεδρίας Υγείας Πρόνοιας και Κοινωνικών 
Ασφαλίσεων. 

Β. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕ¬ 
ΝΟΥ ΧΡΟΝΟΥ 

- Το Νομικό Πρόσωπο με την επωνυμία: «ΔΗΜΟΤΙΚΟΣ 
ΟΡΓΑΝΙΣΜΟΣ ΚΟΙΝΩΝΙΚΗΣ ΦΡΟΝΤΙΔΑΣ ΚΑΛΑΜΑΡΙΑΣ» 
μπορεί να προσλαμβάνει κάθε έτος δέκα πέντε(15) υπαλ¬ 
λήλους διαφόρων ειδικοτήτων με σχέση εργασίας ιδ. δι¬ 
καίου ορισμένου χρόνου για την κάλυψη εποχιακών ανα¬ 
γκών (άρθρο 18παρ. 12 του Ν. 2503/1997) 

Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΠΡΟΪΣΤΑΜΕΝΟΙ της Διεύθυνσης του Δημοτικού Οργα¬ 
νισμού Κοινωνικής Φροντίδας Καλαμαριάς επιλέγονται 
υπάλληλοι των κλάδων: ΠΕ Διοικητικού - Οικονομικού ή 
ΠΕ Νηπιαγωγών ή ΠΕ Κοινωνιολόγων ή ΠΕ ψυχολόγων. 

Ελλείψει προσωπικού ΠΕ επιλέγονται υπάλληλοι των 
κλάδων ΤΕ Νηπιαγωγών ή ΤΕ Βρεφ/κόμων ή ΤΕ Κοινωνι¬ 
κών Λειτουργών. 

ΠΡΟΪΣΤΑΜΕΝΟΙ του Τμήματος Προσχολικής Αγωγής 

Επιλέγονται υπάλληλοι των κλάδων: ΠΕ Νηπιαγωγών ή 
ΤΕ Νηπιαγωγών ή ΤΕ Βρεφονηπιοκομίας. 

ΠΡΟΪΣΤΑΜΕΝΟΙ του Τμήματος Κοινωνικής Προστασίας 

Επιλέγονται υπάλληλοιτων κλάδων: ΠΕ Κοινωνιολόγων 
ή ΠΕ Ψυχολόγων ή ΤΕ Κοινωνικών Λειτουργών ή ΠΕ Διοι- 
κητικού-Οικονομικού. 

Άρθρο 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

- Εποπτεύει, συντονίζει και κατευθύνει όλες τις υπηρε¬ 
σίες του Νομικού Προσώπου, καθώς και όλα τα προ¬ 
γράμματα της κοινωνικής μέριμνας του Δήμου. 

- Είναι υπεύθυνος για την εύρυθμη και αποτελεσματική 
λειτουργία του Δημοτικού Οργανισμού Κοινωνικής Φροντί¬ 
δας Καλαμαριάς και την επίτευξη των στόχωντου που είναι: 

α. Η στήριξη της οικογένειας με τη δυνατότητα φιλοξε¬ 
νίας των παιδιών τους στους παιδικούς σταθμούς, οι 
οποίοι αποτελούν κυρίαρχα χώρο αγωγής και ασφαλούς 
διαμονής για παιδιά προσχολικής ηλικίας. 

β. Η υποστήριξη τωνπολιτώντης Καλαμαριάς μέσα από 
προγράμματα ενημέρωσης, πληροφόρησης, παραπο¬ 
μπής και δικτύωσης. 

γ. Η στήριξη ευπαθών ομάδων με την ανάπτυξη εξειδι- 
κευμένων δράσεων πρόληψης και κοινωνικής ενσωμάτω¬ 
σης σε ατομικό και ομαδικό επίπεδο. 

δ. Η δικτύωση των υφιστάμενων δομών παροχής κοινω¬ 
νικών υπηρεσιών, με απώτερο στόχο τη βελτίωση της ποι¬ 
ότητας της ζωής των κατοίκων του Δήμου. 

- Εισηγείται στο Διοικητικό Συμβούλιο κάθε θέμα που 
αφορά τη λειτουργία, το προσωπικό, τους εξυπηρετού¬ 
μενους και την υλικοτεχνική υποδομή του Νομικού Προ¬ 
σώπου όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο προκειμένου να διασφαλισθεί η εύρυθμη 
λειτουργία του. 

- Το παιδαγωγικό υλικό καιτον πόσης φύσεως εξοπλισμό. 

- Τις αναγκαίες εργασίες για την επισκευή και συντήρη¬ 
ση των κτιρίων. 

- Την επιμόρφωση του προσωπικού. 

- Υποβάλλει για έγκριση στο Δ.Σ. τον προγραμματισμό 
δράσεων προγραμμάτων, εκδηλώσεων, καθώς και τον 
απολογισμό δράσεων. 

- Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

- Παρίσταται στις Συνεδριάσεις του Διοικητικού Συμ¬ 
βουλίου εφόσον του ζητηθεί από τον Πρόεδρο για να εκ- 
φράσει τη γνώμη του. 

- Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας, του Οργανισμού, 
των εγκυκλίων και οδηγιών του Δήμου και την πιστή εκτέ¬ 
λεση των αποφάσεων του Δ.Σ. 

- Συγκαλεί τουλάχιστον μία φορά το μήνα τους προϊστα¬ 
μένους των τμημάτων και το προσωπικό για συζήτηση και 
ενημέρωση σε γενικότερα θέματα που αφορούν τον Οργα¬ 
νισμό καθώς και για τον προγραμματισμό νέων δράσεων. 

- Τηρεί τη σφραγίδα του Νομικού Προσώπου και το αρ¬ 
χείο της εμπιστευτικής αλληλογραφίας αυτού. 

- Ελέγχει το βιβλίο παρουσίας του προσωπικού. 

- Τηρείτο εμπιστευτικό πρωτόκολλο. 

- Τηρείτο βιβλίο παρατηρήσεων του Δ.Σ. 

- Εισηγείται στον Πρόεδρο του Δ.Σ. τη μετάταξη, κατα¬ 
νομή, μετακίνηση και όλες τις υπηρεσιακές μεταβολές 
του προσωπικό του Ν.Π. Ασκεί κάθε άλλη αρμοδιότητα 
που πηγάζει από τη γενικότερη αποστολή του 

- Συνυπογράφει τα δελτία εισαγωγής και τις μισθοδοτι- 
κές καταστάσεις των αποδοχών του προσωπικού οι οποί¬ 
ες συντάσσονται από την Ταμειακή Υπηρεσία. 

- Ελέγχει ανά πάσα στιγμή τους χώρους των Π.Σ. καθώς 
και όλες τις δομές του Ν.Π. 

- Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά που τηρούνται στα Τμήματα και στους Π.Σ. 

- Συνυπογράφει από κοινού με τον Πρόεδρο του Δ.Σ. και 
τον Προϊστάμενο της Ταμειακής υπηρεσίας τις επιταγές 
και τις αποδείξεις για την πληρωμή δαπανών. 

- Καταρτίζει, σε συνεργασία με τον Προϊστάμενο του 
Τμήματος Διοίκησης και Ταμειακής Υπηρεσίας, το σχέδιο 
του προϋπολογισμού με βάση τις οδηγίες του Προέδρου 
του Δ.Σ. και φροντίζει για την αναμόρφωσή του. 

- Μεριμνά για την υποβολή των οικονομικών στοιχείων 
που προβλέπει η παρ. 5 του άρθρου 7 του Ν. 2839/2000 
και η κοινή υπουργική απόφαση 2024530/489/1994. 

- Ασκεί κάθε άλλη αρμοδιότητα η οποία πηγάζει από τη 
γενικότερη αποστολή του. 

- Αξιολογεί όλο το προσωπικό του Ν.Π. ως δεύτερος 
αξιολογητής. 

- Τον Διευθυντή όταν απουσιάζει ή κωλύεται αναπλη¬ 
ρώνει στην άσκηση των παραπάνω καθηκόντων του ο νό¬ 
μιμος αναπληρωτής του. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 
ΠΡΟΣΧΟΛΙΚΗΣ ΑΓΩΓΗΣ 

- Προΐσταται όλου του προσωπικού τόσο του εκπαιδευ¬ 
τικού όσο και του βοηθητικού των Π.Σ. του Οργανισμού 
και έχει την ευθύνη της λειτουργίας τους. 


- Επιμελείται σε συνεργασία με τον Π ρόεδρο του Δ.Σ. και 
τους παιδαγωγούς των Π.Σ. για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

- Συνεργάζεται με τον Κοινωνικό Λειτουργό και τον Ψυ¬ 
χολόγο για την ανίχνευση πιθανών ειδικότερων προβλη¬ 
μάτων και για τη σωστή ψυχοκοινωνική ανάπτυξη και κοι¬ 
νωνικοποίηση των παιδιών των Π.Σ. 

- Παρακολουθεί την ισχύουσα για τους Π.Σ. Νομοθεσία 
και ενημερώνειτον Προϊστάμενο τηςΔιεύθυνσης και το Δ.Σ. 

Προγραμματίζει και προεγκρίνει τις άδειες του προσω¬ 
πικού με τρόπο ώστε να μην δημιουργούνται προβλήμα¬ 
τα στη λειτουργία των Π.Σ. και τους αξιολογεί ως πρώτος 
αξιολογητής. 

- Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων των παιδιών των Π.Σ. τουλάχιστον 
δύο φορές το χρόνο στην οποία παρευρίσκεται ο ίδιος, 
ένα από τα μέλη του Δ.Σ. και το προσωπικό του Π.Σ. 

- Τηρεί το Γενικό μητρώο παιδιών το οποίο και ενημε¬ 
ρώνει τακτικά. 

- Ελέγχει το βιβλίο ύλης που τηρείται σε κάθε Π.Σ. από 
τους παιδαγωγούς. 

- Εισηγείται στον Προϊστάμενο της Διεύθυνσης την προ¬ 
μήθεια του αναγκαίου εκπαιδευτικού υλικού. 

- Εισηγείται τη διοργάνωση σεμιναρίων, ημερίδων και 
εκπαιδευτικών προγραμμάτων σε θέματα σχετικά με το 
αντικείμενο του προσωπικού των Π.Σ. 

- Ελέγχει ανά πάσα στιγμή την πιστή τήρηση των κανό¬ 
νων για την ασφάλεια των χώρων των Π.Σ., την καθαριό¬ 
τητα και υγιεινή αυτών, τη σωστή παροχή συσσιτίου, την 
πιστή τήρηση του προγράμματος των Π.Σ. και την εύρυθ¬ 
μη γενικά λειτουργία όλων των Π.Σ. του Οργανισμού. 

- Εισηγείται την κατανομή του προσωπικού του τμήμα¬ 
τος, ανάλογα με τις ανάγκες που προκύπτουν. 

- Μελετά, σχεδιάζει και εισηγείται νέες δραστηριότητες 
και προγράμματα που σχετίζονται με την εκπαίδευση, 
λαμβάνοντας υπόψη όλα τα δεδομένα εφαρμογής τους, 
καθώς και ανάληψη καινοτόμων πρωτοβουλιών και στηρί¬ 
ζει την ανάπτυξή τους. 

- Αναζητά μέσα από συνεργασίες σε εθνικό και διεθνές 
επίπεδο συγχρηματοδοτούμενα προγράμματα εκπαίδευ¬ 
σης, νέες προτάσεις εφαρμογής και παραδείγματα κα¬ 
λής πρακτικής τα οποία προσαρμόζει στην πρακτική των 
Παιδικών σταθμών του Οργανισμού. 

- Έχει την ευθύνη της εκπαίδευσης σπουδαστών Παι¬ 
δαγωγικών Σχολών. 

- Όταν απουσιάζει ή κωλύεται τα παραπάνω καθήκοντα 
ασκεί ο νόμιμος αναπληρωτής του. 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΣΗΣ 
ΚΑΙ ΤΑΜΕΙΑΚΗΣ ΥΠΗΡΕΣΙΑΣ 
(Μη αυτοτελούς) 

- Βεβαιώνει και εισπράττει τα έσοδα του Ν.Π. εκδίδο- 
ντας τα τριπλότυπα ή τα γραμμάτια είσπραξης που προ- 
βλέπονται από τα άρθρα 54 και 55 του ΒΔ 17/5-15/6/1959 
(άρθρο 18περ.4εδάφ.δ'ΚΥΑ Π 2β/2827/1997).Τα αποδει¬ 
κτικά είσπραξης θεωρούνται προηγουμένως από το Διευ¬ 
θυντή του Ν.Π. 

- Εκδίδει και εξοφλεί τα χρηματικά εντάλματα πληρω¬ 
μής με βάση τα νόμιμα κατά περίπτωση δικαιολογητικά. 

- Έχει την ευθύνη της έγκαιρης εξόφλησης λογαρια¬ 
σμών, ταμείων και λοιπών υποχρεώσεων του Ν.Π. 

- Συντάσσει τις μισθοδοτικές καταστάσεις του προσω¬ 
πικού. 

- Υποβάλλει οτη ΔΟΥ τη φορολογική δήλωση και τις συ¬ 
γκεντρωτικές καταστάσεις του άρθρου 20 του ΚΒΣ και 
φροντίζει για την έγκαιρη απόδοση των κρατήσεων κα¬ 
θώς και για την εκπλήρωση γενικά των υποχρεώσεων του 
Ν.Π. προς το Δημόσιο. 

- Έχει την ευθύνη της τήρησης και ορθής ενημέρωσης 
των διαχειριστικών και λογιστικών βιβλίων που προβλέ- 
πονται από τις διατάξεις του άρθρου 63 του Β.Δ. 17/5- 
15.6.1959 και των άρθρων 4 παρ. 3 και 6 του Β.Δ. 542/ 
1961. Τα βιβλία που προβλέπονται από το Β.Δ/γμα πριν 
από τη χρήση τους αριθμούνται μονογράφονται και θεω¬ 
ρούνται από τον Πρόεδρο του Δ.Σ. Όλα τα διαχειριστικά 
βιβλία κλείνουν μετά τη λήξη του οικονομικού έτους κατά 
τον τρόπο που ορίζει η απόφαση του Υπουργού Οικονο¬ 
μικών 1018249/281/208 Α /1998. 

- Μεριμνά για την υποβολή των οικονομικών στοιχείων 
που προβλέπει η παρ. 5 του άρθρου 7 του Ν. 2839/2000 
και η 2024530/489/1994 κοινή υπουργική απόφαση. 

- Εκτελεί κάθε εργασία που αφορά την εκμετάλλευση 
της κινητής και ακίνητης περιουσίας του Ν.Π. καιτην αγο¬ 
ρά ή μίσθωση ακινήτων που ανήκουν σε τρίτους. 

- Ευθύνεται για την προμήθεια και τον έγκαιρο εφοδια¬ 
σμό των μονάδων του Ν.Π. με τα αναγκαία τρόφιμα και 
λοιπά υλικά για την καλή φύλαξη, συντήρηση και διάθεσή 
τους καθώς και για την λοιπή ενγένει περιουσία του Ν.Π. 
σύμφωνα με τις εκάστοτε αποφάσεις του Δ.Σ. 

- Διαχειρίζεται την πάγια προκαταβολή και εκτελεί κάθε 
άλλη διαχειριστική εργασία που προκύπτει. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 
ΤΜΗΜΑΤΟΣ ΚΟΙΝΩΝΙΚΗΣ ΠΡΟΣΤΑΣΙΑΣ 

- Προΐσταται του προσωπικού του Τμήματος Κοινωνι¬ 
κής Προστασίας και συντονίζει τις δράσεις του Τμήματος 
αυτού. 

- Έχει την ευθύνη της δραστηριότητας που αναπτύσσε¬ 
ται από επιστημονική ομάδα για την παροχή υπηρεσιών 
σε επίπεδο γειτονιάς και συνοικίας για την αντιμετώπιση 
και επίλυση συγκεκριμένων προβλημάτων μεμονωμένων 
προσώπων οικογενειών ή ομάδων. 

- Έχει την ευθύνη για την παροχή γενικών υπηρεσιών 
προς όλους τους πολίτες και ειδικών υπηρεσιών όπου υφί- 
σταται ανάγκη, χωρίς διακρίσεις, απομόνωση και στιγμα- 
τισμό, με στόχο τη βελτίωση της ποιότητας της ζωής τους. 

- Συντονίζει τις δράσεις για την πληροφόρηση, ευαι- 
σθητοποίηση και κινητοποίηση ατόμων και ομάδων μέσω 
των μεθόδων της κοινωνικής εργασίας. 

- Εντοπίζει και ενεργοποιεί το υπάρχον ανθρώπινο δυ¬ 
ναμικό της περιοχής αξιοποιώντας και την υπάρχουσα 
υλικοτεχνική υποδομή για το σχεδίασμά και την υλοποίη¬ 
ση συγκεκριμένων και επί μέρους δράσεων. 

- Δημιουργεί και τηρεί πάντα ενημερωμένο κατάλογο 
Υπηρεσιών και φορέων για τη σωστή και σαφή πληροφό¬ 
ρηση και διευκόλυνση των πολιτών. 

- Φροντίζει για τη συνεχή και ολοκληρωμένη γνώση συ¬ 
γκεκριμένων αναγκών της περιοχής μέσα από την έρευνα. 

- Συγκεντρώνει και επεξεργάζεται τα στοιχεία και πορί¬ 
σματα που προκύπτουν από την έρευνα και δημιουργεί 
«τον χάρτη των κοινωνικών αναγκών του Δήμου Καλαμα¬ 
ριάς» προκειμένου να σχεδιαστούν δράσεις προληπτικού 
και παρεμβατικού χαρακτήρα με στόχο την εξασφάλιση 
της ισορροπίας, την εξάλειψη ανισοτήτων την καταπολέ¬ 
μηση του κοινωνικού αποκλεισμού και την ενδυνάμωση 
του κοινωνικού ιστού της τοπικής κοινωνίας. 


-Εισηγείται στο Διευθυντή τη διοργάνωση ημερίδων, 
συνεδρίων και τη συγκρότηση επιτροπών σε θέματα κοι¬ 
νωνικής ανάπτυξης, πολιτικής και αλληλεγγύης συνεργα- 
ζόμενος με τους Προϊσταμένους των άλλων Τμημάτων. 

- Προεγκρίνειτις άδειες του προσωπικού του Τμήματός 
του και το αξιολογεί ως πρώτος αξιολογητής. 

- Εισηγείται την κατανομή του προσωπικού του τμήμα¬ 
τος, ανάλογα με τις ανάγκες. 

- Ελέγχει τα στοιχεία και βιβλία που τηρούν οι Κοινωνι¬ 
κοί Λειτουργοίτου Τμήματός του. 

- Έχει την ευθύνη της εκπαίδευσης σπουδαστών Σχο¬ 
λών Κοινωνικής Εργασίας. 

- Όταν απουσιάζει ή κωλύεται τα παραπάνω καθήκοντα 
ασκεί ο νόμιμος αναπληρωτής του. 

ΑΡΜΟΔΙΟΤΗΤΕΣ ΚΟΙΝΩΝΙΚΟΥ ΛΕΙΤΟΥΡΓΟΥ 

- Παρέχει επαγγελματικές υπηρεσίες που βασίζονται 
στην επιστημονική γνώση, μεθοδολογία και δεξιότητες 
στις ανθρώπινες σχέσεις. 

- Παρέχει συστηματική στήριξη άμεσα και έμμεσα σε 
προσωπικό, οικογενειακό και ομαδικό επίπεδο για την 
αντιμετώπιση δυσκολιών, για πρόληψη καθώς και πληρο¬ 
φόρηση. 

- Βοηθά μεμονωμένα πρόσωπα ή ομάδες να αποκτή¬ 
σουν κοινωνική και προσωπική ευημερία. 

- Διαπιστώνει κοινωνικές ανάγκες και προτείνει την 
εφαρμογή δράσεων. 

- Συμμετέχει σε επιτροπές εκτίμησης κοινωνικών ανα¬ 
γκών και συνεργάζεται σταθερά κατά περίπτωση για την 
αποδοτικότερη λειτουργία των προγραμμάτων. 

- Παρέχει κοινωνική στήριξη σε παιδιά και οικογένειες 
που αντιμετωπίζουν ειδικές δυσκολίες. 

- Πληροφορεί, ενημερώνει, παραπέμπει και διασυνδέει 
με υπηρεσίες και φορείς κατά περίπτωση. 

- Συνεργάζεται με τους παιδαγωγούς των Π .Σ. του Ν. Π., 
πραγματοποιεί κοινωνικές έρευνες και παρεμβαίνει πα¬ 
ρέχοντας εξειδικευμένες υπηρεσίες. 

- Συνεργάζεται συστηματικά με το προσωπικό των Π.Σ. 
και τον Προϊστάμενο του Τμήματος για τη διοργάνωση 
ενημερωτικών διαλέξεων, ομιλιών και προγραμμάτων ευ- 
αισθητοποίησηςτου προσωπικού και των γονιών των Π.Σ. 

- Τηρεί κοινωνικά στοιχεία στατιστικά αξιοποιήσιμα. 

ΑΡΜΟΔΙΟΤΗΤΕΣ ΨΥΧΟΛΟΓΟΥ 

- Παρέχει συμβουλευτικές υπηρεσίες σε θέματα ψυχο¬ 
λογικής υποστήριξης παιδιών καιγονέωντωνΠ.Σ. συνερ- 
γαζόμενος με τον Κοινών. Λειτουργό και το παιδαγωγικό 
προσωπικό των Π.Σ. 

- Διαχειρίζεται περιστατικά που χρήζουν περαιτέρω διε- 
ρεύνησης και παραπομπής σε εξειδικευμένες μονάδες 
και υπηρεσίες. 

- Διοργανώνει σε συνεργασία με τους προϊσταμένους 
ενημερωτικές συναντήσεις με τους γονείς σε θέματα σχε¬ 
τικά με τη συμπεριφορά και την ανάπτυξη της προσωπι¬ 
κότητας των παιδιών. 

ΑΡΜΟΔΙΟΤΗΤΕΣ ΚΟΙΝΩΝΙΟΛΟΓΟΥ 

- Εισηγείται στο Διευθυντή και το Δ.Σ. τη διενέργεια 
ερευνών σχετικά: 

Με τη σύνθεση του πληθυσμού, την κοινωνική δομή και 
φυσιογνωμία του πληθυσμού και τη διερεύνηση υφιστά¬ 
μενων και διαφαινόμενων κοινωνικών προβλημάτων και 
αναγκών με την καταγραφή φορέων δημοσίων, δημοτι¬ 
κών, εκκλησιαστικών ιδιωτικών και την εκτίμηση της απο- 

δοτικότητας και της αποτελεσματικότητας σε συνάρτηση 
με το βαθμό κάλυψης των διαπιστωμένων αναγκών. 

- Μελετά και ερευνά θέματα ειδικότερα που σχετίζονται 
με το έργο του Ν.Π. 

- Διαπιστώνει και εισηγείται μέτρα κοινωνικής πολιτικής 
που απαιτούνται κατά περίπτωση για την εξασφάλιση της 
κοινωνικής συνοχής και της κοινωνικής ανάπτυξης του 
Δήμου Καλαμαριάς. 

- Μελετά, σχεδιάζει και εισηγείται νέες δραστηριότητες 
και προγράμματα που σχετίζονται με το σκοπό του Οργα¬ 
νισμού, λαμβάνοντας υπόψη όλα τα δεδομένα εφαρμο¬ 
γής τους, καθώς και την ανάληψη καινοτόμων πρωτοβου¬ 
λιών και στηρίζει την ανάπτυξή τους. 

- Αναζητά μέσα από συνεργασίες σε εθνικό και διεθνές 
επίπεδο συγχρηματοδοτούμενα προγράμματα, νέες προ¬ 
τάσεις εφαρμογής και παραδείγματα καλής πρακτικής τα 
οποία προσαρμόζει στην πρακτική του Οργανισμού. 

- Εισηγείται την περιοδική και κατά περίπτωση αξιολόγη¬ 
ση υπηρεσιών και προγραμμάτων του Ν.Π. προτείνοντας 
προηγουμένως τα κριτήρια και τους δείκτες αξιολόγησης. 

- Συγκεντρώνει και κωδικοποιεί πληροφορίες και δημι¬ 
ουργεί Τράπεζα Πληροφοριών και Ενημέρωσης προς 
χρήση και αξιοποίηση από τα αρμόδια Τμήματα. 

- Συγκεντρώνει, καταγράφει και κωδικοποιεί με ευθύνη 
του Διευθυντή για στατιστικούς και λόγους αξιολόγησης 
τα δεδομένα και τα στοιχεία των αποτελεσμάτων των πα¬ 
ρεχόμενων από το Ν.Π. υπηρεσιών. 

ΑΡΜΟΔΙΟΤΗΤΕΣ ΥΠΑΛΛΗΛΩΝ 
ΚΛΑΔΟΥ ΒΡΕΦΟΝΗΠΙΟΚΟΜΙΑΣ ΚΑΙ ΝΗΠΙΑΓΩΓΩΝ 

- Φροντίζουν για τη σωστή ψυχοσωματική εξέλιξη των 
παιδιών με εξατομίκευση του ημερήσιου προγράμματος 
ανάλογα με την ηλικία και τις ανάγκες τους. 

- Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

- Φροντίζουν να εξαλείφονται κατά το δυνατό τυχόν δια¬ 
φορές που προκύπτουν από το πολιτιστικό οικονομικό και 
μορφωτικό επίπεδο των οικογενειών τους. 

- Εξυπηρετούν τους γονείς και τους ευαισθητοποιούν 
σε θέματα της σύγχρονης Παιδαγωγικής και ψυχολογίας. 

- Παρέχουν ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα. 

- Βοηθούν τα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

- Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. 

Παρακολουθούν τη διατροφή και την καθαριότητα 
τους, ενθαρρύνοντας την αυτοεξυπηρέτησή τους. 

- Επιβλέπουντην αυστηρή τήρηση των κανόνων υγιεινής. 

- Ενημερώνουν τους αρμοδίους και τον παιδίατρο για 
κάθε ύποπτο σχετικά με την υγεία τους περιστατικό. 

- Τηρούν βιβλίο παρουσίας των παιδιών και ενημερώ¬ 
νουν την υπεύθυνη του τμήματος για τις καθυστερήσεις 
παιδιών στην προσέλευσή τους και για τις απουσίες τους. 

- Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότη¬ 
τες να αναπτύξουν την προσωπικότητά τους επιδιώκο¬ 
ντας συνεχώς να τους δημιουργήσουν ικανότητα συγκέ¬ 
ντρωσης και αυτενέργειας, εμπιστοσύνης στον εαυτό 
τους και στις προσωπικές δυνατότητές τους. 

- Ενημερώνουν τους γονείς για τη γενική σφαιρική εξέλι¬ 
ξη του παιδιού τους και την εν γένει ψυχοσωματική τους κα¬ 
τάσταση και διατηρούν αρμονική σχέση μ’ αυτούς. 


- Εισηγούνται στον Προϊστάμενο του Τμήματος τις ανά¬ 
γκες για έγκαιρο εφοδιασμό των σταθμών με τα απαραί¬ 
τητα είδη και υλικά. 

- Έχουν την ευθύνη της ασφάλειας των παιδιών κατά τη 
διάρκεια της παραμονής τους στον Π.Σ. 

Για τον λόγο αυτό είναι υπεύθυνες για τον πλήρη έλεγ¬ 
χο του χώρου του Σταθμού τους. 

- Σε κάθε Π.Σ. ορίζεται με απόφαση Προέδρου μία υπάλ¬ 
ληλος από το εκπαιδευτικό - Υγειονομικό προσωπικό, 
στην οποία ανατίθενται συγκεκριμένες ευθύνες ως προς 
την εύρυθμη λειτουργία του Π.Σ. 

ΑΡΜΟΔΙΟΤΗΤΕΣ ΒΟΗΘΩΝ ΒΡΕΦΟΝΗΠΙΟΚΟΜΩΝ 

- Βοηθούν το προσωπικό της προηγούμενης παραγρά¬ 
φου σε όλα τα καθήκοντά του και εκτελούν τις οδηγίες 
που παίρνουν από αυτό. 

- Σε περίπτωση απουσίας του Παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο του Τμήματος. 

ΑΡΜΟΔΙΟΤΗΤΕΣ ΜΑΓΕΙΡΩΝ 

- Είναι υπεύθυνοι για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο. 

- Επιμελούνται ιδιαίτερα για την τήρηση όλων των όρων 
υγιεινής στους χώρους παρασκευής του φαγητού και ειση- 
γούνται κάθε αναγκαίο μέτρο για την εξασφάλιση αυτών. 

- Παραλαμβάνουν καθημερινά από την υπεύθυνη του 
σταθμού, βάσει υπηρεσιακού σημειώματος την αναγκαία 
ποσότητα υλικών για το ημερήσιο φαγητό με βάση το δι¬ 
αιτολόγιο. 

- Φροντίζουν για το σερβίρισμα του προγεύματος και 
γεύματος και είναι αποκλειστικά υπόλογοι για την καθα¬ 
ριότητα, συντήρηση, σωστή χρήση και φύλαξη των μα¬ 
γειρικών σκευών και λοιπών ειδών εστιάσεως ως και για 
την υγιεινή κατάσταση των χώρων του μαγειρείου ευθυ- 
νόμενοι για κάθε απώλεια ή αδικαιολόγητη καταστροφή. 

- Προτείνουν τη λήψη κάθε μέτρου που θεωρούν απα¬ 
ραίτητο για την καλή λειτουργία του μαγειρείου. 

- Φροντίζουν για την έγκαιρη τακτοποίηση και φύλαξη των 
προμηθευόμενων τροφίμων και ειδών καθαριότητας στους 
κατάλληλους χώρους αποθήκευσης και είναι υπεύθυνοι για 
την καθαριότητα και τάξη του χώρου αποθήκευσης αυτών. 

- Στις παραπάνω εργασίες βοηθούνται από τους βοη¬ 
θούς μαγείρων ή το προσωπικό καθαριότητας με υπόδει¬ 
ξη του προϊσταμένου. 

ΑΡΜΟΔΙΟΤΗΤΕΣ ΒΟΗΘΩΝ ΜΑΓΕΙΡΩΝ 

- Βοηθούντο Μάγειρα στην προετοιμασία του φαγητού. 

- Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

- Σε περίπτωση έλλειψης μαγείρου ή απουσίας ή κωλύ¬ 
ματος αυτού ο βοηθός μαγείρου εκτελεί όλα τα προανα- 
φερόμενα καθήκοντά του μαγείρου. 

ΑΡΜΟΔΙΟΤΗΤΕΣ ΟΔΗΓΟΥ 

- Είναι υπεύθυνος για την ασφαλή μεταφορά των φιλο¬ 
ξενούμενων παιδιών προς και από τους Π.Σ. 

- Είναι υπεύθυνος για την καλή συντήρηση ασφάλεια και 
καθαριότητα των αυτοκινήτων του Ν.Π. και οφείλει να τη¬ 
ρεί σχολαστικά τον Κώδικα Οδικής Κυκλοφορίας καιτους 
όρους ασφαλούς μεταφοράς. 

- Διεκπεραιώνει εξωτερικές εργασίες. 

- Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων των μονάδων του Ν.Π. 

- Είναι αποκλειστικά υπεύθυνοι για το γενικό ιματισμό 
που παραλαμβάνουν απότον Προϊστάμενο του Τμήματος 
Διοίκηση εκτός εκείνου που χρησιμοποιείται από το Παι¬ 
δαγωγικό προσωπικό και είναι υποχρεωμένοι για την κα¬ 
λή συντήρηση και φύλαξή του. Είναι δε υπόλογοι σε περί¬ 
πτωση αδικαιολόγητης απώλειας ή καταστροφής αυτού. 

- Βοηθούν το Μάγειρα στην προετοιμασία του φαγητού 
σε περίπτωση απουσίας βοηθού Μαγείρου. 

- Φροντίζουν για τη διανομή του φαγητού. 

- Φροντίζουν για την καθαριότητα του χώρου της τρα¬ 
πεζαρίας πριν και μετά τα γεύματα, των επίπλων και των 
σκευών του Π.Σ. 

- Βοηθούν τα νήπια κατά την προετοιμασία ανάπαυσής 
τους και κατά την προετοιμασία αποχώρησής τους. 

- Σε περίπτωση ασθένειας του μάγειρα ή υπαλλήλου 
του ίδιου κλάδου εκτελούν τα καθήκοντα αυτών εκ περι¬ 
τροπής με υπόδειξη του προϊσταμένου. 

- Παρευρίσκονται στο χώρο καθαριότητας και υγιεινής 
των παιδιών προκειμένου να τα βοηθήσουν. 

- Επιμελούνται για την καθαριότητα των νηπίων και τα αλ¬ 
λάζουν όταν σε έκτακτες περιπτώσεις παρίσταται ανάγκη. 

- Εκτελούν κάθε άλλη εργασία που τους υποδεικνύει ο 
Προϊστάμενος. 

Άρθρο 6 

ΚΑΤΑΝΟΜΗ ΠΡΟΣΩΠΙΚΟΥ-ΕΠΙΛΟΓΗ 
ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 

Η κατανομή του προσωπικού στις διάφορες υπηρεσίες 
και Τμήματα και μονάδες του Ν.Π. και η ανάθεση των κα¬ 
θηκόντων τόσο αυτών που αναφέρονται στον παρόντα 
οργανισμό όσο και αυτών που θα προκύψουν στο μέλλον, 
γίνεται με απόφαση Προέδρου ανάλογα με τις εκάστοτε 
υπηρεσιακές ανάγκες. 

Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο του Δ.Σ. σύμφωνα με τις δια¬ 
τάξεις του Δημοτικού και Κοινοτικού Κώδικα. 

Για την επιλογή των προϊστάμενων της Διεύθυνσης και 
των Τμημάτων του Ν.Π. εφαρμόζονται οι διατάξεις του 
άρθρου 36 του Ν. 2190/1994 «Σύσταση ανεξάρτητης αρ¬ 
χής για την επιλογή προσωπικού και ρύθμιση θεμάτων δι¬ 
οίκησης» (ΦΕΚ28/Α/3.3.1994). 

Η τοποθέτηση αυτών πραγματοποιείται τελικά στην 
αντίστοιχη οργανική μονάδα για τρία χρόνια με απόφαση 
Προέδρου. Ο τοποθετούμενος ως Προϊστάμενος εξακο¬ 
λουθεί να ασκεί τα καθήκοντά του μέχρι την τυχόν επανε¬ 
κλογή του ή την τοποθέτηση νέου Προϊστάμενου. 

Τον Προϊστάμενο Τμήματος που απουσιάζει ή κωλύεται 
στην άσκηση των καθηκόντων του αναπληρώνει ο αρχαι¬ 
ότερος υπάλληλος του ίδιου Τμήματος. 

Τον Διευθυντή σε περίπτωση απουσίας ή κωλύματος ανα¬ 
πληρώνει, με εντολή Προέδρου ένας από τους Προϊσταμέ¬ 
νους των Τμημάτων με εντολή του Προέδρου του Δ.Σ. 

Άρθρο 7 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις ορίζονται από τις δια- 
τάξειςτου Π.Δ/τος 50/2001 «Καθορισμόςτων προσόντων 


διορισμού σε θέσεις φορέων του Δημοσίου Τομέα» 37 
α/87 «Μερική επέκταση διατάξεων που ισχύουν για τους 
ΔΗΜΟΣΙΟΥΣ Υπαλλήλους και τους υπαλλήλους των άλ¬ 
λων νομικών προσώπων δημοσίου δικαίου και στους 
υπαλλήλους των Ο.Τ.Α.» καθώς και του Π.Δ/τος 22/1990. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη τα δικαιώματα, τις με¬ 
ταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεως προ¬ 
σωπικού των Ο.Τ.Α.» σε συνδυασμό με τις διατάξεις του 
Υπαλληλικού Κώδικα και την εργατική νομοθεσία. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Ν. Π.: «ΔΗ ΜΟΤΙ- 
ΚΟΣ ΟΡΓΑΝΙΣΜΟΣ ΚΟΙΝΩΝΙΚΗΣ ΦΡΟΝΤΙΔΑΣ ΚΑΛΑΜΑ¬ 
ΡΙΑΣ» το ύψος της οποίας ανέρχεται στο ποσό του 
1.200.000 ΕΥΡΩ περίπου για το τρέχον οικονομικό έτος 
προσαρμοζόμενο αναλόγως στα επόμενα οικονομικά έτη, 
εφόσον καλυφθούν όλες οι θέσεις, με τις νόμιμες ανα¬ 
προσαρμογές των μισθών επίτου ποσού. Γ ια το τρέχον οι¬ 
κονομικό έτος η σχετική δαπάνη μισθοδοσίας εγγράφηκε 
στους κωδικούς 111.1 και 112.1 του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 
-♦- 

Αριθ. οικ. 14491 (2) 

Συμπλήρωση της υπ’ αριθμ. 13446/14.9.2004 απόφασης 
του Γενικού Γ ραμματέα Περιφέρειας Στερεός Ελλά¬ 
δας περί αύξησης καθ’ υπέρβαση ημερών εκτός 
έδρας υπαλλήλων υπηρετούντων στη Ν.Α. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις δ/ξεις του Ν. 2685/1999 «κάλυψη δαπανών μετα- 
κινουμένων υπαλλήλων εντός και εκτός Επικράτειας κ.α. 
δ/ξεις» όπως συμπληρώθηκε με το άρθρο 25 παρ. 6του Ν. 
2738/1999. 

2. Την υπ’ αριθμ. 13446/14.9.2004 απόφασή μας «Αύξη¬ 
ση καθ’ υπέρβαση ημερών εκτός έδρας υπαλλήλων υπη¬ 
ρετούντων στη Ν.Α. Φωκίδας», 

3. Το υπ’ αριθμ. 8174/27.8.2004 έγγραφο της Ν.Α Φωκί¬ 
δας (Τμ. Διοικ. Υπηρ. και Μέριμνας). 

4. Το γεγονός ότι, οι υπάλληλοι της Ν.Α Φωκίδας (Τμ. 
Μηχ. Εξοπλισμού) κλάδου ΔΕ Τεχνιτών εξάντλησαν το 
όριο των 120 ημερών. 

5. Το γεγονός ότι η πρόσθετη δαπάνη, η οποία θα βαρύ¬ 
νει τον προϋπολογισμό της Ν.Α Φωκίδας, για όλους τους 
υπαλλήλους, που αναφέρονται στην υπ’ αριθμ. 13446/ 
14.9.2004 απόφασή μας, συμπεριλαμβανομένων και των 
υπαλλήλων, κλάδου ΔΕ Τεχνιτών ανέρχεται στο ποσό 
32.300 ευρώ (φορέας 11 - ΚΑΕ 0711Β), αποφασίζουμε: 

Συμπληρώνουμε την υπ’ αριθμ. 13446/14.9.2004 από¬ 
φασή μας και αυξάνουμε καθ’ υπέρβαση του ανώτατου 
επιτρεπόμενου ορίου, τον αριθμό ημερών εκτός έδρας 
για το έτος 2004, των υπαλλήλων της Ν.Α Φωκίδας (Τμ. 
Μηχ. Εξοπλισμού) κλάδου ΔΕ Τεχνιτών κατά 80 ημέρες. 

Κατά τα λοιπά ισχύει η υπ’ αριθμ. 13446/14.9.2004 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Οκτωβρίου 2004 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθ. 14402 (3) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/1999 
«Περί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ. 6 του Ν. 
2738/1999 «Περί συλλογικών διαπραγματεύσεων στη Δη¬ 
μόσια Διοίκηση κ.λπ.». 

2. Την υπ’ αριθμ. 3466/16.4.2004 απόφασή μας με την 
οποία καθορίζεται για το έτος 2004 και εφεξής το ανώτα¬ 
το όριο επιτρεπομένων ημερών κίνησης εκτός έδρας, 
υπαλλήλων υπηρετούντων στη Ν.Α Ευρυτανίας». 

3. Το γεγονός ότι, καλούνται οι οδηγοί των Νομαρχών 
να μεταφέρουν τους Νομάρχες όλες τις ημέρες και όλες 
τις ώρες της ημέρας, λόγω εκτάκτων αναγκών (έντονες 
βροχοπτώσεις, κατολισθήσεις, χιονοπτώσεις κ.λπ.), δε¬ 
δομένου ότι οι Νομάρχες δεν έχουν ωράριο και μετακι¬ 
νούνται συνεχώς, όπου τους καλείτο καθήκον. 

4. Το υπ’ αριθμ. 5185/15.9.2004 έγγραφο της Ν.Α Ευρυ¬ 
τανίας (Δ/νση Οργ. κ’ Δ/σης), αποφασίζουμε: 

Αυξάνουμε καθ’ υπέρβαση του ανώτατου επιτρεπομέ- 
νου ορίου, τον αριθμό ημερών εκτός έδρας για το έτος 
2004, για τον οδηγό του Νομάρχη Ευρυτανίας κλάδου ΔΕ 
οδηγών κατά 80 ημέρες, ο οποίος επί καθημερινής βάσης 
και όλες τις ημέρες και ώρες της ημέρας μεταφέρει το 
Νομάρχη Ευρυτανίας όπου τον καλείτο καθήκον. 

Η πρόσθετη δαπάνη, η οποία θα βαρύνει τον προϋπο¬ 
λογισμό της Ν.Α. Ευρυτανίας ανέρχεται στο ποσό των 
782,4 Ευρώ περίπου (ΚΑΕ 0711-Φορέας 072). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 1 Οκτωβρίου 2004 
Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθ. 8577 (4) 

Κατανομή ωρών υπερωριακής εργασίας με αμοιβή των 
μονίμων υπαλλήλων (πρώην του Υπουργείου Αγροτι¬ 
κής Ανάπτυξης) και υπηρετούν στις Νομαρχιακές Αυ¬ 
τοδιοικήσεις (Δ/νση Αγροτικής Ανάπτυξης) που ασχο¬ 
λούνται στο πρόγραμμα καταπολέμησης του δάκου 
της ελιάς έτους 2004. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη 

1. Τις διατάξεις του άρθρου 16 του Ν. 3205/2003 «Μι- 


σθολογικές ρυθμίσεις λειτουργών & υπαλλήλων του Δη¬ 
μοσίου, ΝΠΔΔ, ΟΤΑ και κ.λπ του Δημοσίου», στοΦΕΚ297 
Τεύχος Α/23.12.2003. 

2. Τις διατάξεις του άρθρου 35 παραγρ. 7 του Ν. 2738/ 
1999 ΦΕΚ 180/9.9.1999 Τεύχος Α «Περί συλλογικών δια¬ 
πραγματεύσεων στη Δημόσια Διοίκηση, μονιμοποιήσεις 
συμβασιούχων αορίστου χρόνου & άλλες διατάξεις». 

3. Τις διατάξεις του άρθρου 15 του Ν. 2592/1998 «Περί 
αναπροσαρμογής συντάξεων πολιτικών συμβασιούχων 
του Δημοσίου, ρύθμιση συνταξιοδοτικών θεμάτων & άλ¬ 
λες δαπάνες που δημοσιεύτηκε στο ΦΕΚ 57/18.3.1998 
Τεύχος Α». 

4. Τις διατάξεις του άρθρου 10 του Ν. 2732/1999 «Περί διε- 
παγγελματικών οργανώσεων και ρύθμιση θεμάτων αρμο¬ 
διότητας του Υπουργείου Αγροτικής Ανάπτυξης & Τροφί¬ 
μων που δημοσιεύτηκε στο ΦΕΚ 154/30.7.1999 Τεύχος Α». 

5. Το Π.Δ. 30/1996ΦΕΚ21/2.2.1996Τεύχος Απου αφο¬ 
ρά Νομαρχιακές Αυτοδιοικήσεις. 

6. Το υπ’ αριθμ. 97672/12.3.2004 έγγραφο της Δ/νσης 
Προστασίας Φυτικής Παραγωγής του Υπουργείου Αγρο¬ 
τικής Ανάπτυξης και Τροφίμων «Περί καταπολέμησης του 
δάκου της ελιάς κατά το έτος 2004». 

7. Τις ανάγκες της Δ/νσης Αγροτικής Ανάπτυξης, της 
Νομαρχιακής Αυτοδιοίκησης Λέσβου που πρέπει να αντι¬ 
μετωπιστούν με την καθιέρωση υπερωριακής κ.λπ. εργα¬ 
σίας κατά το χρονικό διάστημα από 15.5.2004 έως 
30.11.2004 για την ολοκλήρωση του προγράμματος δα- 
κοκτονιας του έτους 2004. 

8. Την υπ’ αριθμ. 57/8.1.2003 απόφαση του Νομάρχη 
Λέσβου περί ορισμού βοηθών Νομάρχη Λέσβου, αποφα¬ 
σίζουμε: 

Καθορίζουμε 

1. Για τον Δ/ντη Δακοκτονίας, τους επόπτες Δακοκτο- 
νίας, τον λογιστή Δακοκτονίας, την γραμματέα Δακοκτο¬ 
νίας της Δ/νσης Αγροτικής Ανάπτυξης, της Νομαρχιακής 
Αυτοδιοίκησης Λέσβου (καταργηθέντος Ταμείου Προ¬ 
στασίας Ελαιοπαραγωγής), υπερωριακής εργασίας, 
εξαιρέσιμων ημερών και Κυριακών με αμοιβή εντός του 
χρονικού διαστήματος έως 30.11.2004 ως ακολούθως: 

Α) Για τον Δ/ντη Δακοκτονίας 390 ώρες για απογευματι¬ 
νή εργασία, εξαιρέσιμων ημερών και Κυριακών 104 ώρες. 

Β) Για τους τρεις (3) επόπτες Δακοκτονίας 390 ώρες για 
απογευματινή εργασία, εξαιρέσιμων ημερών και Κυρια¬ 
κών 104 ωρών έκαστος. 

Γ) Γ ια τον λογιστή Δακοκτονίας 390 ώρες για απογευμα¬ 
τινή εργασία, εξαιρέσιμων ημερών και Κυριακών 104 ώρες. 

Δ) Για την γραμματέα Δακοκτονίας 200 ώρες για απο¬ 
γευματινή εργασία, εξαιρέσιμων ημερών και Κυριακών 52 
ώρες. 

Ήτοι συνολικός αριθμός ωρών υπερωριακής εργασίας 
για απογευματινές ώρες μέχρι 2150 ώρες, εξαιρέσιμων 
ημερών και Κυριακών μέχρι 572 ώρες και συνολικής δα¬ 
πάνης Δέκα οκτώ χιλιάδες ευρώ (18.000 ευρώ). 

2.0 Δ/ντης Δακοκτονίας, οι επόπτες Δακοκτονίας, ο λο¬ 
γιστής Δακοκτονίας και γραμματέας Δακοκτονίας οι 
οποίοι θα εφαρμόσουντο πρόγραμμα δακοκτονίας έτους 
2004 (του καταργηθέντος Ταμείου Προστασίας Ελαιοπα¬ 
ραγωγής) είναι υπάλληλοιτης Δ/νσης Αγροτικής Ανάπτυ¬ 
ξης, της Νομαρχιακής Αυτοδιοίκησης Λέσβου και έχουν 
ορισθεί με την υπ’ αριθμ. 2864/3.6.2004 απόφασή μας. 

3. Με απόφαση του Δ/ντη Δακοκτονίας Λέσβου θα κα¬ 
θορίζονται οι μήνες της ως άνω υπερωριακής απασχόλη- 

σης με αμοιβή και ο αριθμός των ωρών κατά μήνα για τον 
κάθε υπάλληλο ανάλογα με τις ανάγκες εφαρμογής του 
προγράμματος δακοκτονίας. 

4. Η απογευματινή υπερωριακή εργασία θα εκτελείτε 
κάθε εργάσιμη ημέρα από ώρα 15.00 έως 22.00, εξαιρέ¬ 
σιμων ημερών και Κυριακών από ώρα 09.00 έως 13.00. 
Υπεύθυνος για την παρακολούθηση και τον έλεγχο της 
πραγματικής προσφοράς της προαναφερόμενης εργα¬ 
σίας είναι ο Δ/ντης Δακοκτονίας Λέσβου στον οποίο ανή¬ 
κουν οι απασχολούμενοι υπάλληλοι. 

5. Η πληρωμή της υπερωριακής εργασίας θα βαρύνει 
της πιστώσεις του Κ.Α. Εξόδων 0511 και0512τηςΔ/νσης 
Αγροτικής Ανάπτυξης (Δακοκτονία) του προϋπολογι¬ 
σμού της Ν.Α. Λέσβου στην ελαιοκομική περιοχή της 
οποίας θα εφαρμοστή το πρόγραμμα της δακοκτονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 10 Ιουνίου 2004 

Ο Νομάρχης 
ΠΑΥΛΟΣ Γ. ΒΟΓΙΑΤΖΗΣ 

-♦- 

Αριθ. 6386 (5) 

Καθιέρωση υπερωριακής εργασίας υπαλλήλων του Δή¬ 
μου Μύκης Ν. Ξάνθης. 

Ο ΔΗΜΑΡΧΟΣ ΜΥΚΗΣ ΝΟΜΟΥ ΞΑΝΘΗΣ 

Έχοντας υπόψη: 

1. Τις διατάξεις του άρθρου 114 του Π.Δ/τος 410/1995 
(Δ.Κ.Κ.) 

2. Τις διατάξεις του άρθρου 16 του Ν. 3205/2003 "Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. & Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού & Λιμενικού Σώματος και άλλες 
συναφείς διατάξεις 11 , που δημοσιεύθηκε στο ΦΕΚ 297/Α/ 
23.12.2003. 

3. Την 2/72757/0022/31.12.2003 εγκύκλιο του Γενικού 
Λογιστηρίου του Κράτους. 

4. Τις διατάξεις της παρ. ΙΟτου άρθρου 12του Ν. 2503/ 
1997. 

5. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των παρα¬ 
κάτω αναγκών του Δήμου: 

• Καταγραφή υπόχρεων καταστημάτων καταβολής τέ¬ 
λους 2% 

6. Τον συνολικό αριθμό των υπηρετούντων μονίμων 
υπαλλήλων κατά κλάδο που είναι: 

• Κλάδος ΠΕΙ Διοικητικού - Οικονομικού: δύο (2) υπάλ¬ 
ληλοι 

• Κλάδος ΠΕ3 Πολιτ. Μηχανικών: δύο (2) υπάλληλοι 

• Κλάδος ΠΕ9 Γεωπόνων: ένας (1) υπάλληλος 

• Κλάδος ΔΕΙ Διοικητικού: πέντε (5) υπάλληλοι 

• Κλάδος ΔΕ 14 Ελεγκτών Εσόδων-Εξόδων: δύο (2) 
υπάλληλοι 

• Κλάδος ΥΕ1 Κλητήρων-Θυρωρών: δύο (2) υπάλληλοι 

• Κλάδος ΥΕ16-Υδρονομέων: ένας (1) υπάλληλος, απο¬ 
φασίζουμε: 

1. Καθιερώνουμε υπερωριακή απογευματινή εργασία 
μέχρι 22η ώρα, πέραν της υποχρεωτικής, μέσα στα πλαί¬ 
σια που προβλέπουν οι διατάξεις του άρθρου 16 του Ν. 
3205/2003 για το έτος 2004, ως εξής: 


Π ροσωπικό Δ/νσης Διοικητικών, Οικονομικών και Τεχνι- 
κών Υπηρεσιών. 

Υπερωριακή απογευματινή εργασία μέχρι 22η ώρα. 

• Για μία (1) υπάλληλο ΔΕ14 Ελεγκτών Εσόδων-Εξό¬ 
δων, 180 ώρες συνολικά. 

Ο αριθμός των υπαλλήλων και των ωρών καθορίζεται 
στα όρια των πιστώσεων του προϋπολογισμού. 

3. Από την απόφαση αυτή της καθιέρωσης της υπερω- 
ριακής απασχόλησης, σε συνδυασμό με την κατανομή 
της, προκαλείται δαπάνη συνολικού ύψους 1.200,00 ευ¬ 
ρώ, η οποία βαρύνει τον Κ.Α. 05/113.1 "Αποζημίωση για 
υπερωριακή εργασία", 12.000,00 ευρώ. 

4. Η ισχύς της απόφασης αυτής αρχίζει έναν μήνα πριν 
την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σμίνθη, 30 Σεπτεμβρίου 2004 
Ο Δήμαρχος 

ΜΟΥΤΖΑΧΗΤ ΝΤΟΥΓΚΙΑΝΤΖΗ 

-♦- 

Αριθ. απόφ. 15 (6) 

Καθορισμός υπερωριακής απασχόλησης των μονίμων 
υπαλλήλων του Δημοτικού Παιδικού Σταθμού Θέρ- 
μου. 

Ο ΠΡΟΕΔΡΟΣ ΤΟΥ ΔΣ 

ΤΟΥ ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ©ΕΡΜΟΥ 

Έχοντας υπόψη: 

1) Τις διατάξεις του άρθρου 106 του Ν. 118/1981, όπως 
αυτές αντικατεστάθησαν με τις διατάξεις του άρθρου 12 
παρ. ΙΟτου Ν. 2503/1997. 

2) Τις διατάξεις του άρθρου 16του Ν. 3205/2003. 

3) Το γεγονός ότι για την ομαλή και απρόσκοπτη λει¬ 
τουργία των υπηρεσιών του ΔΠΣ ©έρμου είναι ανάγκη, 
όπως καθιερωθεί υπερωριακή εργασία με αμοιβή πέραν 
από το κανονικό ωράριο εργασίας για την αντιμετώπιση 
αναγκών που δεν είναι δυνατόν να καλυφθούν μέσα στο 
ωράριο εργασίας λόγω του ολιγάριθμου προσωπικού 
που υπηρετεί στο Σταθμό και των αυξημένων αναγκών 
που έχουν δημιουργηθεί μετά από την ανάληψη από την 
Διευθύντρια των αρμοδιοτήτων του διαχειριστή πρακτι- 
κογράφου ειδικού γραμματέα, σύμφωνα με το υπ’ αριθμ. 
4055/2044 έγγραφο του ΥΠΕΣΔΔΑ. 

4) Το συνολικό αριθμό των υπηρετούντων μονίμων 
υπαλλήλωντου ΔΠΣ ©έρμου οι οποίοι θα απασχοληθούν 
υπερωριακά κατά κλάδο είναι: ΠΕ Νηπιαγωγών: Μια (1) 
υπάλληλος, αποφασίζουμε: 

Εγκρίνουμε την υπερωριακή απογευματινή εργασία, 
μέσα στα όρια που προβλέπονται από τις διατάξεις του Ν. 
3205/2003 για το έτος 2004 ως εξής: 

Στο εκπαιδευτικό προσωπικό ΜΙΑ (1) υπάλληλος ΠΕ για 
150 ώρες. 

Η σχετική δαπάνη για την πληρωμή της ανωτέρω απο¬ 
ζημίωσης θα βαρύνει τον προϋπολογισμό του ΔΠΣ οικον. 
έτους 2004 σε βάρος του ΚΑ 05/113.1 όπου υπάρχει ψη- 
φισθείσα πίστωση 1.200,00 ευρώ. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

θέρμο, 4 Οκτωβρίου 2004 
Ο Πρόεδρος 

ΚΩΝ/ΝΟΣ ΤΡΙΑΝΤΑΦΥΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




